./data/phi0428/phi001/phi0428.phi001.perseus-lat1.xml
Titius, qui eo tempore tribunus militum in legione vernacula fuerat, nuntiat eam a legione XXX , quam Q  Cassius legatus simul ducebat, eum ad oppidum llipam castra haberet, seditione facta centurionibus aliquot occisis qui signa tolli non patiebantur, discessisse et ad secundam legionem contendisse, (piae ad fretum alio itinere ducebatur  Cognita re noctu eum V cohortibus unetvicesimanoruin egreditur, mane pervenit Naevam 1 Ibieum diem, ut quid ageretur perspiceret, moratus Carmoncm contendit  Hic, cum legio XXX  et XXI  et cohortes IIII ex V  legione totusque convenisset equitatus, audit IIII cohortis a vernaculis oppressas ad Obuculam eum his ad secundam pervenisse legionem omnisque ibi se coniunxisse et T  Thorium Italicensem ducem delegisse  Celeriter habito consilio M  Marcellum quaestorem Cordubam, ut eam in potestate retineret, Q  Cassium legatum Hispalim mittit  Paucis ei diebus affertur conventum Cordubensem ab eo defecisse Marcellumque aut voluntate aut necessitate adduetum—namque id varie nuntiabatur—consentire cum Cordubensibus duas cohortis legionis V , quae fuerant Cordubae in praesidio, idem facere  Cassius his rebus incensus movet castra et postero die Segoviam ad flumen Singiliense venit  Ibi habita contione militum temptat animos; quos cognoscit non sua sed Caesaris absentis causa sibi fidissimos esse nullumque periculum depreeaturos, dum per eos Caesari provincia restitueretur